હાલમાં બેંકોને કૅશ મળતી નથી તો કારખાનેદારોને કૅશ ક્યાંથી મળે? એટલે તેઓ મોટી સમસ્યામાંથી પસાર થઇ રહ્યા છે તેવું બેંકના હોદ્દેદારો જ કહી રહ્યા છે. વરાછામાં ૪.૫ લાખ ખાતાંધારકો ધરાવતી વરાછા કો-ઓપરેટિવ બેંકના પ્રમુખ કાનજીભાઇ ભાલાળા કહે છે, “હીરા ઉદ્યોગ વર્ષોથી કૅશ પર ચાલે છે. ૨૦૦૮ની મંદી પછી કેટલીક મોટી કંપનીઓએ ચેકથી કામકાજ શરૂ કર્યું પરંતુ તે પણ ૫૦ ટકા જ. અમારી બેંકમાં ૪.૫ લાખ ખાતાં છે, પરંતુ હીરાના કારખાનાઓનાં કોઇ ખાતાં નથી. નોટબંધી પછી કારખાનામાલિકો તરફથી પૂછપરછ શરૂ થઇ છે, પરંતુ આખો હીરા ઉદ્યોગ કૅશથી ચેક પર આવી જશે એ આશા વધુ પડતી છે. તમામ પૈસા મુંબઇથી આંગડિયા મારફતે આવતા અને તેનાથી વ્યવહાર ચાલતો. નોટબંધી પછી આંગડિયા બંધ છે એટલે બજારમાં કૅશ આવતી ન હોઈ કામકાજ ઠપ થઇ ગયાં છે. કૅશ ક્યારે આવશે અને તે પણ આંગડિયા મારફતે ક્યારે આવશે તે તો કોઇ કહી શકતું નથી. આરબીઆઇ બેંકોને જ કૅશ આપતી નથી તો આંગડિયા